CELEX: 32009R0101
Language: hr
Date: 2009-02-03 00:00:00
Title: Uredba Komisije (EZ) br. 101/2009 od 3. veljače 2009. o izmjeni Uredbe (EZ) br. 1800/2004 u pogledu uvjeta odobrenja za dodatak hrani za životinje Cycostat 66G  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               220
            
         32009R0101
   
               L 034/5
            
            
               SLUŽBENI LIST EUROPSKE UNIJE
            
            
               03.02.2009.
            
         
      UREDBA KOMISIJE (EZ) br. 101/2009
   od 3. veljače 2009.
   o izmjeni Uredbe (EZ) br. 1800/2004 u pogledu uvjeta odobrenja za dodatak hrani za životinje Cycostat 66G
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Dodatak hrani za životinje robenidin hidroklorid 66 g/kg (Cycostat 66G), dalje u tekstu: Cycostat 66G, čiji je posjednik odobrenja Alpharma (Belgija) BVBA, te koji pripada skupini „Kokcidiostatici i druge ljekovite tvari”, odobren je pod određenim uvjetima u skladu s Direktivom Vijeća 70/524/EEZ (2). Uredbom Komisije (EZ) br. 1800/2004 (3) taj je dodatak odobren za razdoblje od 10 godina za korištenje za piliće za tov, pure i kuniće za tov. Taj je dodatak hrani za životinje prijavljen kao postojeći proizvod u skladu s člankom 10. Uredbe (EZ) br. 1831/2003. Budući da su dostavljeni svi podaci propisani tom odredbom, taj je dodatak hrani za životinje upisan u Registar Zajednice dodataka hrani za životinje.
            
         
               (2)
            
            
               Uredbom (EZ) br. 1831/2003 utvrđuje se mogućnost izmjene odobrenja za dodatak hrani za životinje na zahtjev posjednika odobrenja i u skladu s mišljenjem Europske agencije za sigurnost hrane (Agencije). Alpharma (Belgija) BVBA, posjednik odobrenja za Cycostat 66G, podnijela je zahtjev u kojemu predlaže promjenu uvjeta odobrenja za piliće za tov i pure uvođenjem najveće dopuštene količine rezidua (NDK) i promjenom karence, kako ju je ocijenila Agencija. Istodobno je dostavila podatke u potporu svojemu zahtjevu.
            
         
               (3)
            
            
               U mišljenju donesenom 16. rujna 2008. (4) Agencija je nakon razmatranja pitanja sigurnosti zaključila da nije potrebno utvrditi karencu za piliće za tov, a time i NDK. Do istoga je zaključka došla i u vezi s purama. Međutim, predložila je određene vrijednosti za slučaj da se pojavi potreba za NDK-ima. Također je predložila da se zadrži petodnevna karenca kako bi se izbjegao neugodan okus jestivih tkiva peradi kojoj je dan Cycostat 66G.
            
         
               (4)
            
            
               Kako bi se postigla visoka razina sigurnosti potrošača i poboljšala kontrola propisne uporabe dodatka Cycostat 66G, primjereno je utvrditi NDK-e u skladu s prijedlogom Agencije. Kako bi se očuvala prihvatljiva senzorska svojstva mesa, treba zadržati karencu u trajanju od pet dana.
            
         
               (5)
            
            
               Stoga treba Uredbu (EZ) br. 1800/2004 sukladno tomu izmijeniti.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1800/2004 zamjenjuje se Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. veljače 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 317, 16.10.2004., str. 37.
   
      (4)  Znanstveno mišljenje Odbora za dodatke i proizvode ili tvari koje se upotrebljavaju u hrani za životinje (FEEDAP) na zahtjev Europske komisije o prijedlogu najvećih dopuštenih količina rezidua i karence za Cycostat 66G za piliće za tov i pure za tov. The EFSA Journal (2008.) 798, str. 1.-15.
   PRILOG
   
               Registracijski broj dodatka hrani za životinje
            
            
               Ime i registracijski broj osobe odgovorne za stavljanje dodatka hrani za životinje u promet
            
            
               Dodatak hrani za životinje
               (trgovačko ime)
            
            
               Sastav, kemijska formula, opis
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
            
               Najveće dopuštene količine rezidua (NDK) u prehrambenim proizvodima životinjskog podrijetla
            
         
               mg aktivne tvari/kg potpune krmne smjese
            
         
               
                  Kokcidiostatici i druge ljekovite tvari
               
            
         
               E 758
            
            
               Alpharma (Belgija) BVBA
            
            
               Robenidin hidroklorid 66 g/kg
               (Cycostat 66G)
            
            
               
                            
                        
                        
                           Sastav dodatka:
                           Robenidin hidroklorid: 66 g/kg
                           Lignosulfonat: 40 g/kg
                           Kalcijev sulfat dihidrat: 894 g/kg
                        
                     
                            
                        
                        
                           Aktivna tvar:
                           Robenidin hidroklorid C15H13Cl2N5 ·ΗCl,
                           1,3-bis[(p-klorobenziliden) amino]-gvanidin hidroklorid,
                           Br. CAS: 25875-50-7,
                        
                     
                            
                        
                        
                           Povezane nečistoće:
                           N,N′,N″-Tris[(p-Cl-benziliden)amino] gvanidin: ≤ 0,5 %
                           Bis-[4-Cl-benziliden]hidrazin: ≤ 0,5 %
                        
                     
            
               Pilići za tov
            
            
               —
            
            
               30
            
            
               36
            
            
               Korištenje je zabranjeno barem pet dana prije klanja.
            
            
               29.10.2014.
            
            
               800 μg robenidin hidroklorida/kg mokre jetre.
               350 μg robenidin hidroklorida/kg mokrih bubrega.
               200 μg robenidin hidroklorida/kg mokrog mišića.
               1 300 μg robenidin hidroklorida/kg mokre kože/masti.
            
         
               Pure
            
            
               —
            
            
               30
            
            
               36
            
            
               Korištenje je zabranjeno barem pet dana prije klanja.
            
            
               29.10.2014.
            
            
               400 μg robenidin hidroklorida/kg kože/masti.
               400 μg robenidin hidroklorida/kg mokre jetre.
               200 μg robenidin hidroklorida/kg mokrih bubrega.
               200 μg robenidin hidroklorida/kg mokrog mišića.
            
         
               Kunići za tov
            
            
               —
            
            
               50
            
            
               66
            
            
               Korištenje je zabranjeno barem pet dana prije klanja.
            
            
               29.10.2014.
            
            
               —